ZAPISNIK

sa sjednice Nastavničkog vijeća održane 8. travnja 2020. s početkom u 9,00 sati putem video aplikacije Zoom.

Nazočni: Dražen Turza, Katarina Bulka, Marija Wolf Drozdek, Zrinka Ranogajec, Sanja

Medenica, Ivana Talan, Vesna Turković, Andrea Čavajda, Goran Pavlić, Senad Becker, Stjepan Ostroški, Damir Vanek, Hrvoje Tržić, Vanessa Topalović, Nikolina Azenić Krstić,

Mario Mazanik, Tomislav Peček, Sandra Dundović

Dnevni red: 1. Termini ispita

2. Neaktivni učenici

3. Razno

1.Ravnatelj Dražen Turza prije Nastavničkog vijeća uputio je nastavnicima PPT prezentaciju u kojoj izvještava nastavnike o daljnjem tijeku nastave na daljinu, a na današnjoj sjednici posebno je naglasio pojedine stavke iz prezentacije. Rekao je da se nastavnici trebaju međusobno dogovoriti u vezi održavanja eventualnih provjera znanja kako se one ne bi preklapale. Naglasio je da nastavnici pojedinih predmeta u jednome danu, pa čak i u slučaju blok sata, ne trebaju obrađivati više od jedne nastavne jedinice te da odrede termin u kojemu su dostupni učenicima za povratne informacije i vrednovanje za učenje jer ne trebaju biti dostupni učenicima tijekom 24 sata. Rekao je da je izuzetno važno da nastavnici u svome radu odvoje bitno od nebitnoga te se i na taj način prilagode nastavi na daljinu. Svakako je važno dodatno proučiti upute MZO za vrednovanje i ocjenjivanje te u njima pronaći sebe, tj. onaj način vrednovanja koji je najprihvatljiviji za pojedini predmet, učenike i nastavnika.

2.Ravnatelj Dražen Turza naveo je da razrednici trebaju kontaktirati učenike koji su još uvijek neaktivni, utvrditi razloge njihove neaktivnosti te se uključiti u njihovo rješavanje. Potrebno je utvrditi alternativne načine komunikacije s onim učenicima koji se ne mogu uključiti u rad svoje virtualne učionice putem Yammer aplikacije (e-pošta, Viber…).

3.Ravnatelj Dražen Turza je rekao da je potrebno izraditi ankete o dosadašnjem tijeku nastave na daljinu koje trebaju ispuniti svi dionici ovoga procesa. Pedagoginja Katarina Bulka već je uputila ankete učenicima i nastavnicima te obradila podatke i izvijestila da je većina ispitanika zadovoljna dosadašnjim tijekom nastave na daljinu. Potrebno je još samo uputiti ankete, koje će sastaviti pedagoginja Katarina Bulka, roditeljima učenika kako bi i oni iznijeli svoje viđenje dosadašnjega tijeka nastave na daljinu.

Na kraju, ravnatelj Dražen Turza je izvijestio da su nenastavni dani Veliki petak 10. travnja, Uskrsni ponedjeljak 13. travnja i utorak 14. travnja te je svima poželio sretan Uskrs.

Sjednica je zaključena u 9,45 sati.

RAVNATELJ: Dražen Turza ZAPISNIČAR: Sandra Dundović